Richard Genée

**Richard Genée** (celým menom **Richard Franz Friedrich Genée**, * 7. február 1823, Gdańsk, Poľsko - † 15. jún 1895, Baden, Rakúsko) bol rakúsky operetný libretista a skladateľ.

## Životopis
Narodil sa v rodine divadelníka. Mladosť prežil v Berlíne, kde navštevoval miestne gymnázium a po jeho skončení začal študovať medicínu. Štúdium nedokončil, rozhodol sa študovať hudbu.

V roku 1847 sa stal dirigentom v Danziger Stadttheater, ktoré v tom čase riadil jeho otec. Ako dirigent navštívil Tallinn (vtedy nazývaný „Reval“), Rigu, Kolín nad Rýnom, Aachen aj Düsseldorf.

Komponovať začal najprv opery, *Polyphem, oder ein Abenteuer auf Martinique* (1856) a *Geiger aus Tirol* (1857). Neskôr začal písať aj krátke operety, z ktorých najúspešnejšia bola *Der Musikfeind* (1862). V roku 1868 nastúpil ako dirigent do Theater an der Wien, ktoré bolo centrom viedenskej operety, a kde rok predtým bola premiéra jeho komickej opery pod názvom *Der schwartze Prinz*. Libretá svojich diel si písal väčšinou sám. Čoskoro sa vďaka tejto skúsenosti stal prekladateľom francúzskych operiet od Offenbacha, Hervého, či Lecocqa.

V roku 1874 napísal libreto k Straussovej operete Netopier (Fledermaus), čo bol začiatok jeho kariéry jedného z najslávnejších libretistov klasickej viedenskej operety. V spolupráci s F. Zellom napísal ďalších 38 libriet pre viacerých skladateľov, napr. *[[Noc v Benátkach]]* (*Eine Nacht in Venedig*) pre Straussa, *[[Boccaccio|Boccaccia]]* pre Suppého, *[[Žobravý študent|Žobravého študenta]]* (*Ein Bettelstudent*) či *[[Gasparone]]ho* pre Millöckera, *[[Die Carbonari]]* pre Zellera, *[[Ein Deutschmeister]]* pre Ziehrera a podobne. Okrem toho napísal vyše 20 prekladov francúzskych, či anglických operiet. Zell ani Genée neboli síce žiadni literárni géniovia, ale ich schopnosť spolupráce s hudobnými skladateľmi ako aj zohľadnenie ich požiadaviek a štýlu hudby značne dopomohli ku vzniku a následnému svetovému úspechu viedenskej operety.

## Werke
* Polyphen oder Ein Abenteuer auf Martinique, 1856
* Der Geiger aus Tirol, 1857   
* Der Liebesring, 1860   
* Ein Trauerspiel, 1860   
* Ein Narrentraum, 1861   
* Die Generalprobe, 1862   
* Der Musikfeind, 1862, opereta
* Die Herren von der Livree, 1862   
* Die Talismänner, 1863   
* Rosita, 1864   
* Der schwarze Prinz, 1866   
* Die Zopfabschneider, 1866   
* Am Runenstein, 1868     
* *Schwefeles, der Höllenagent*, 1869
* Eine Konzertprobe, 1870   
* Der Hexensabbath, 1870
* Der Sänger mit drei Tönen, 1871 
* Karneval in Rom, 1873, s Josefom Braunom, opereta, (hudba Johann Strauss mladší)
* Die Fledermaus, 1874, s Carlom Haffnerom, opereta, (hudba Johann Strauss mladší)  
* Cleopatra oder Durch drei Jahrtausende, 1875
* Cagliostro in Wien 1875, s F. Zell]om, opereta, (hudba Johann Strauss mladší)
* Fatinitza 1876, s F. Zellom, opereta, (hudba Franz von Suppé) 
* Der Seekadett 1876, s F. Zellom, opereta 
* Luftschlösser, 1876 
* Nanon 1877, s F. Zellom, opereta
* Im Wunderland der Pyramiden, 1877   
* Die letzten Mohikaner, 1878
* Die Fornarina 1879, s F. Zellom a Moritzom Westom, opereta, (hudba Carl Zeller)
* Boccaccio, 1879, s F. Zellom, opereta, (hudba Franz von Suppé)
* Die Dubarry 1879, s F. Zellom, opereta (hudba Karl Millöcker)
* Das Spitzentuch der Königin 1880, s Heinrichom Bohrmannom-Riegenom,  opereta, (hudba Johann Strauss mladší)
* Apajune, der Wassermann 1880, s F. Zellom, opereta, (hudba Karl Millöcker)
* Donna Juanita 1880, s F. Zellom, opereta, (hudba Franz von Suppé)  
* Nisida, 1880
* Der Gascogner, 1881, s F. Zellom, opereta, (hudba: Franz von Suppé)    
* Rosina, 1881
* Der lustige Krieg, 1881, s F. Zellom, opereta, (hudba Johann Strauss mladší) 
* Der Bettelstudent, 1882, s F. Zellom, opereta, (hudba Karl Millöcker) 
* Eine Nacht in Venedig, 1883, s F. Zellom, opereta, (hduba Johann Strauss mladší)
* Die Afrikareise, 1883, s Moritzom Westom, opereta, (hudba Franz von Suppé)
* Gasparone 1884, s  F. Zellom, opereta, (hudba Karl Millöcker) 
* Eine gemachte Frau, 1885   
* Zwillinge, 1885   
* Die Piraten, 1886  
* Der Vizeadmiral, 1886, s F. Zellom, opereta, (hudba Karl Millöcker)
* Die Dreizehn, 1887 
* Die Jagd nach dem Glück, 1888, s Brunom Zappertom, opereta, (hudba Franz von Suppé)  
* Signora Vedetta, 1892   
* Die wachsame Schildwache, 1893   
* Freund Felix, 1894

## Literatúra
* Julius Böheimer: *Straßen & Gassen in Baden bei Wien. Lexikon der Straßen, Gassen, Plätze, Wege, Stege, Brücken*. Grasl, Baden 1997, ISBN 3-85098-236-X.
* Beate Hiltner-Hennenberg: *Richard Genée. Eine Bibliographie*. Lang, Frankfurt am Main/Wien (u.a.) 1998, ISBN 3-631-32030-2.
* Ralph Fischer: *Richard Genée. Annäherung an einen bekannten Unbekannten*. Bad Emser Hefte, Band 192, Verein für Geschichte/Denkmal- und Landschaftspflege e.V., Bad Ems 1999.
* Norbert Nischkauer (Hrsg.): *Richard Franz Friedrich Genée. Komponist, Kapellmeister, Librettist, Übersetzer und Bearbeiter*. S.n., Wien 2008.

## Externé odkazy
* Bühnenwerke

Kategória:Libretisti
Kategória:Rakúski hudobní skladatelia
Kategória:Osobnosti z Gdanska